Euroopan talousyhteisön perustamissopimus - Pöytäkirja eräistä Ranskaa koskevista määräyksistä

KORKEAT SOPIMUSPUOLET

JOTKA HALUAVAT ratkaista eräät tällä hetkellä olemassa olevat erityisongelmat tämän sopimuksen yleisten tavoitteiden mukaisesti

OVAT SOPINEET seuraavista määräyksistä jotka liitetään tähän sopimukseen:

I - Maksut ja tuki

1. Komissio ja neuvosto tarkastelevat frangialueella voimassa olevaa vientitukea ja erityisiä tuontimaksuja koskevaa järjestelyä vuosittain.

Tarkasteluajankohtana Ranskan hallitus antaa tiedon toimenpiteistä jotka se aikoo toteuttaa tällaisen tuen ja erityismaksujen tason laskemiseksi ja järkeistämiseksi.

Se antaa myös neuvostolle ja komissiolle tiedon uusista maksuista jotka se aikoo ottaa käyttöön kaupan vapauttamisen vuoksi sekä valtion tuen ja tuontimaksujen tarkistuksista jotka se aikoo tehdä 1 päivänä tammikuuta 1957 voimassa olevan maksujen enimmäistason rajoissa. Näistä toimenpiteistä voidaan keskustella mainituissa toimielimissä.

2. Jos neuvosto katsoo että epäyhdenmukaisuudesta aiheutuu haittaa tietyille muiden jäsenvaltioiden teollisuuden aloille se voi määräenemmistöllä komission ehdotuksesta pyytää Ranskan hallitusta toteuttamaan tiettyjä toimenpiteitä maksujen ja tuen yhdenmukaistamiseksi kussakin seuraavista kolmesta ryhmästä: raaka-aineet puolivalmisteet ja valmiit tuotteet. Jos Ranskan hallitus ei toteuta näitä toimenpiteitä neuvosto antaa jälleen määräenemmistöllä komission ehdotuksesta muille jäsenvaltioille luvan toteuttaa suojatoimenpiteet joiden edellytykset ja joita koskevat yksityiskohtaiset säännöt se määrittelee.

3. Jos frangialueen juoksevien maksujen tase on pysynyt tasapainossa yli vuoden ajan ja valuuttavarannot ovat tällä alueella saavuttaneet tyydyttävänä pidettävän tason erityisesti ulkomaankaupassa neuvosto voi määräenemmistöllä komission ehdotuksesta päättää että Ranskan hallituksen on lakkautettava tuki- ja maksujärjestelmänsä.

Jos komissio ja Ranskan hallitus eivät pääse yksimielisyyteen siitä ovatko frangialueenvaluuttavarannot saavuttaneet tyydyttävänä pidettävän tason ne pyytävät asiasta lausuntoa yhteisellä sopimuksella välityselimeksi valitsemaltaan henkilöltä tai yhteisöltä. Jos asiasta ei päästä sopimukseen yhteisön tuomioistuimen presidentti nimeää välityselimen.

Lakkauttamisessa josta on päätetty tällä tavoin on varottava järkyttämästä maksutaseen tasapainoa ja lakkauttaminen voidaan ennen muuta toteuttaa asteittain. Kun järjestelmä on lakkautettu tämän sopimuksen määräyksiä noudatetaan kaikilta osin.

Ilmaisulla «juoksevien maksujen tase» on se merkitys jonka kansainväliset järjestöt ja kansainvälinen valuuttarahasto sille antavat; se käsittää kauppataseen sekä tulojen tai palvelujen luonteiset näkymättömät liiketoimet.

II - Ylityökorvaukset

1. Jäsenvaltiot arvioivat että yhteismarkkinoiden perustamisen tuloksena ensimmäisen vaiheen päättyessä perustyöaika jonka ylittäviltä tunneilta maksetaan korvausta ja ylityökorvauksen keskimääräinen suuruus teollisuudessa vastaavat Ranskassa voimassa olevia vuoden 1956 keskiarvon mukaisia lukuja.

2. Jos tähän tilanteeseen ei päästä ensimmäisen vaiheen päättyessä komission on annettava Ranskalle lupa toteuttaa niillä teollisuudenaloilla joilla ylityötunteja ei korvata tasapuolisesti suojatoimenpiteitä joiden edellytykset ja joita koskevat yksityiskohtaiset säännöt se määrittelee paitsi siinä tapauksessa että ensimmäisen vaiheen aikana kyseisten alojen palkkatason keskimääräinen kasvu muissa jäsenvaltioissa ylittää Ranskassa vuoden 1956 keskiarvoon verrattuna tapahtuneen kasvun tietyllä prosentilla jonka komissio vahvistaa neuvoston määräenemmistöllä antamalla suostumuksella.

Tehty Roomassa kahdentenakymmenentenäviidentenä päivänä maaliskuuta vuonna tuhatyhdeksänsataaviisikymmentäseitsemän.

P. H. SPAAK // J. Ch. SNOY ET D'OPPUERS

ADENAUER // HALLSTEIN

PINEAU // M. FAURE

Antonio SEGNI // Gaetano MARTINO

BECH // Lambert SCHAUS

J. LUNS // J. LINTHORST HOMAN